Foto: EPA-EFE/FACUNDO ARRIZABALAGA WikiLeaks asoschisi Julian Assanjning manfaatlarini himoya qiluvchi advokat Juliana Robinsonning ma’lum qilishicha, mijozi sog‘lig‘idan xavotirda bo‘lib turibdi. Bu haqda ABC News xabar berdi. Uning so‘zlariga ko‘ra, Assanjning sog‘lig‘iga doimiy ravishda «zarar yetkazishmoqda». Shuningdek, uning qo‘shimcha qilishicha, yuristlar Assanj uchun tibbiy ko‘rikdan o‘tish imkoniyatini tashkil etmoqchi. Robinsonning qayd etishicha, Assanjning «bir kishilik qamoqda bo‘lishi» sog‘lig‘iga salbiy ta’sir ko‘rsatmoqda. Eslatib o‘tamiz, avvalroq Assanj Ekvadorning Londondagi elchixonasini tark etmoqchi ekani xabar berilgandi.